समाज को जागृत करना देश सेवा
चारामा | शासकीय कन्या उमावि की रासेयो शिविर नयापारा बारगरी (चांवड़ी) में जारी है। शिविर का शुभारंभ सरपंच जैतूराम नायर के मुख्य आतिथ्य, प्राचार्य एसएस राजपुरिया की अध्यक्षता व यशवंत नायक, झाड़ूराम नेवेन्द्र, विष्णु सेनम की उपस्थिति में हुआ। शिविर में मुख्य अतिथि ने कहा की बच्चों ने सामाजिक काम कर समाज को जागृत करना देश सेवा के समान है। इससे समाज को एक नई दिशा मिलती है। योजना के माध्यम से बच्चों में देशभक्ति, ईमानदारी, भाईचारा, एकता का परिचय मिलता है। कार्यक्रम अधिकारी प्रभा उपाध्याय द्वारा कार्यक्रमों की जानकारी दी गई। शिविर में 45 छात्राएं भाग ले रहे हैं। कार्यक्रम में गंगराले, मीनाक्षी गुप्ता सहित ग्रामीण उपस्थित थे।
hin_Deva hin_Deva